CELEX: C2004/300/85
Language: lt
Date: 2004-12-04 00:00:00
Title: Byla T-349/04 Parfümerie Douglas GmbH 2004 m. rugpjūčio 23 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/43
            
         Parfümerie Douglas GmbH 2004 m. rugpjūčio 23 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)
   (Byla T-349/04)
   (2004/C 300/85)
   Kalba, kuria pateiktas ieškinys: vokiečių
   2004 m. rugpjūčio 23 d. Europos Bendrijų Pirmosios instancijos teisme buvo pareikštas Parfümerie Douglas GmbH, įsteigtos Hagene (Vokietija), atstovaujamos advokato Christoph Schumann, ieškinys Vidaus rinkos derinimo tarnybai (prekių ženklams ir pramoniniam dizainui).
   Jürgen Heinz Douglas, gyvenantis Hamburge (Vokietija), buvo kita proceso Apeliacinėje taryboje šalimi.
   Ieškovas Pirmosios instancijos teismo prašo:
   
               —
            
            
               pripažinti leistinu pateiktą ieškinį kartu su pridėtais dokumentais, konstatuoti, kad ieškinys dėl Ketvirtosios apeliacinės tarybos 2004 m. gegužės 24 d. sprendimo apeliacinėje byloje R 795/2002-4 pateiktas laiku ir pagal nustatytą tvarką, panaikinti nurodytą sprendimą, atmesti protestą ir priteisti iš Vidaus rinkos derinimo tarnybos bylinėjimosi išlaidas.
            
         Teisiniai pagrindai ir pagrindiniai argumentai
   
               Paraišką Bendrijos prekių ženklui pateikęs asmuo:
            
            
               Ieškovas
            
         
               Įregistruotas Bendrijos prekių ženklas:
            
            
               Žodinis ženklas „Douglas beauty spa“ 39 klasės paslaugoms (kelionių organizavimas ir tarpininkavimas, kelionių gidų paslaugos; viešbučių ir kitose apgyvendinimo galimybių tarpininkavimas) – Registracijos Nr. 1 459 197
            
         
               Ženklo ar žymens, kuriuo remiamasi protesto procese, savininkas:
            
            
               Jürgen Heinz Douglas
            
         
               Ženklas ar žymuo, kuriuo remiamasi protesto procese:
            
            
               Vokietijos prekių ženklas „Douglas Touristik“ 39 klasės paslaugoms (kelionių organizavimas ir tarpininkavimas; automobilių ir laivų nuoma)
            
         
               Protestų skyriaus sprendimas:
            
            
               Atmesti paraišką dėl įregistravimo
            
         
               Apeliacinės tarybos sprendimas:
            
            
               Atmesti ieškovo apeliaciją
            
         
               Teisiniai pagrindai:
            
            
               Tarybos reglamento (EB) Nr. 40/94 42, 43, 74 ir 79 straipsnių kartu su Komisijos reglamento (EB) Nr. 2868/95 15, 16 ir 18 taisyklėmis pažeidimas